52. schôdza NR SR - 4.deň - A. dopoludnia
Dátum: 2026-05-29
Poslanec: Krúpa, Juraj 
Druh vystúpenia: Vystúpenie v rozprave

Kolegyne, kolegovia, tento návrh zákona je vlastne výsledkom celého toho procesu, ktorý začal novelou Trestného zákona, aby sme sa po dvoch rokoch vlastne dostali tu, kde sme s týmto návrhom zákona, ktorý tu máme, ktorý zvyšuje vlastne pokuty, pretože tie v podstate boli riešené aj formou novely Trestného zákona, že sa zrušilo napríklad trikrát a dosť. Potom sa tu prinášali rôzne novely, päťkrát, šesťkrát sa novelizoval, potom tu bol horálkový zákon, do ktorého zakomponovali aj kajúcnikov a teraz tu máme toto. A ja som tu aj predvčerom či kedy vystupoval v tom duchu, že je sila vôle a sila ducha. A tu sa presne pri týchto návrhoch zákonov aj prejavuje tá sila vôle, že áno, je tu vôľa si pomáhať a nejakým spôsobom vládnuť tou silnou rukou a presadzovať si rôzne veci, ktoré škodia a s ktorými sa potom sami musíte vysporiadať, ale každopádne to tá vôľa tu je. Vládneme a budeme a budeme robiť, aj keď teda robíme sprostosti, potom si to nejakým spôsobom snažíme vykompenzovať. Veď ani vy, pán minister, to nemáte jednoduché. Chcete promovať očkovanie a máte splnomocnenca vlády proti očkovaniu a podobne. Čiže vlastne táto vládna koalícia si sama kope jamy, do ktorých padá a potom z nich zase sa snaží vyhrabať, ale zakaždým to dopadne rovnako. A potom tu je samozrejme presne aj tá sila ducha, že robiť veci tak, ako sa majú robiť, vedieť proste naozaj vládnuť v tom princípe vyššieho dobra spravovania štátu tak, ako sa má a tak ďalej. No a to tu chýba. Preto aj tento štát vlastne funguje na nejakom princípe, nejakej sile vôle, že nejako sa to lepí, aby to nejako fungovalo, ale to, ten vyšší princíp, to absolútne chýba. Myslím si, že to cítite vy, cítia to občania, cítime to všetci a preto aj tak tomu všetci pristupujú, k tomu štátu. Preto aj potom napríklad môže premiér hovoriť, že neplatenie daní je národným športom a potom odpustiť daň Slovnaftu zo 400 miliónov a ešte im dať 140 miliónov dotáciu. Proste už len tu sa ukazuje, že proste národný šport, ktorý v podstate aj pán mierne je schopný takýmto spôsobom tu prezentovať verejnosti, že takto sa to robí do psej matere. No a potom tu máme samozrejme teda aj tento priestupkový zákon, ktorý v podstate nás doviedol tam, že ideme ľudí ešte viac trestať, ideme proste od nich pýtať väčšie pokuty, ideme ich viac buzerovať, aby teda si mysleli, že takto to má byť. Jak si myslíte, že tie pokuty, ktoré ľudia dostávajú, nemajú ten výchovný charakter alebo nejakým spôsobom nedosiahnu, nedopadnú na tých ľudí. To podľa mňa nie je úplne tak. Tam ide o to presne, že aký je ten dopad trestnoprávny, na ktorý upozorňoval aj generálny prokurátor, upozorňoval na tie krivky a tak ďalej. Až keď sa potom začali meniť tie novely alebo teda tie úpravy Trestného zákona, až vtedy vlastne sa dokázalo, že vlastne tá krivka sa postupne znižuje. A dnes ste dospeli po tom všetkom od novely Trestného zákona k tomuto, že vlastne my to aj tak musíme sprísniť. Aj tak musíme dávať vyššie pokuty. Aj tak tých ľudí musíme viac trestať. Takže ja len neviem úplne pochopiť, či toto má byť akože ten výchovný charakter, že toto je tá vláda, ktorá ide takto vychovávať ľudí, že tak zhruba ešte viac zvýšim pokuty, lebo ako keby nebolo dosť. Podľa mňa to je aj určitý taký účel, že potrebujeme trošku nahrabať peňazí do rozpočtu, tak policajti síce nie sú na uliciach, aby riešili nejakú kriminalitu alebo naháňali zlodejov, ale pokutujú. Policajt teraz, takisto tu budeme mať tieto vyššie pokuty. Za všetko sa proste zaviedlo, že vyššie poplatky a tak ďalej. Teraz vyššie pokuty. Ja vám poviem len jedno, že ten výchovný charakter bude veľmi limitovaný, pretože tá chudoba, ktorú tu rozsievate aj s tými vašimi konsolidáciami, bude mať limitujúci dopad, pretože ľudia jednoducho v tej chudobe na to budú kašľať, či má pokutu 100 alebo 200 €, proste jednoducho vôbec to nebude mať žiadny ten želaný efekt, ako si myslíte. Je to len buzerácia ľudí a proste buzerácia bežného človeka a väčšinou sú tí ľudia, ktorí sú to tí poctiví, ktorí platia a častokrát sú to aj vaši voliči z Rožňavy, z Giraltoviec, má jednu starú oktávku, na ktorú mu budete napárovať vysoké pokuty. To si to potom určite zrátajú a budú vám vďační za to, ako ste sa o nich postarali. Takže z mojej strany je zatiaľ len toľko. Ja si myslím, že je to nič iné, len prejav určitého zúfalstva a neschopnosti vládnuť, zvyšovanie pokút a proste buzerácia ľudí. Ďakujem. Ja chcem fakt 10-krát po 1000 za kap.